stanford-oval/wikipedia huggingface dataset:
רצח הנערים מתקוע
בעקבות הרצח > קרן קובי

כשנה לאחר הרצח הקימו הוריו של קובי, שרי וסת' מנדל, את "קרן קובי" המנציחה את בנם. על פי הגדרתה נועדה העמותה להיות "בית לשכול הישראלי על כל סוגיו".
העמותה פועלת לחיזוק החוסן, השמחה והתקווה בקרב המשפחות השכולות ומעניקה מקום בטוח להתמודדות עם האבל מתוך הכלה, אהבה וכבוד.
העמותה מפעילה אירועים רבים לכל אורך השנה ובהם: מחנה קיץ לילדים ונוער שחוו אובדן מקרבה ראשונה (שכול לאומי או אזרחי), תוכניות לנשים ולגברים שחוו שכול, תמיכה רגשית חברתית ומקצועית בסמוך לאירוע אסון ועוד.
הערות שוליים

↑  קרני אלדד, ‏שני נערים מתקוע: הרצח שלא נותן מנוח לחוקרי המשטרה והשב"כ, באתר מעריב אונליין, 2 ביולי 2016
↑  מידע על יעקב מנדל מאתר הביטוח הלאומי
↑  מידע על יוסף איש-רן מאתר הביטוח הלאומי
↑  פליקס פריש, שני הנערים שנרצחו בתקוע הובאו למנוחות, באתר ynet, 10 במאי 2001
↑  MARGOT DUDKEVITCH, HERB KEINON, Janine Zacharia, Terrorists murder teens near Tekoa. Ssharon demands PA halt terror, Jerusalem Post, ‏10/5/2001
↑  נתן גוטמן, החקיקה נגד הרשות צוברת תאוצה, באתר הארץ, 15 באוגוסט 2001
↑  Matthew E. Berger, Bill Cracks Down on Killers of Americans, Jewish Journal, ‏16/12/2004
↑  קרן קובי - אתר העמותה
יפתח המלוכלך (אלבום)

יפתח המלוכלך הוא אלבום שירי ילדים של מיקי גבריאלוב, בשיתוף עם מזי כהן, יואל לרנר, שלומי ואייל גפן משנת 1982. האלבום מבוסס על ספרו של היינריך הופמן משנת 1844, "פטר הפרוע" (בעברית מוכר בשם "יהושע הפרוע") בתרגומו העברי של אורי סלע משנת 1975. שנה לאחר צאת האלבום, ב-1983 הוציא גבריאלוב אלבום ילדים נוסף, הפעם על סיפורי מקס ומוריץ, ביחד עם אורי סלע ורזיה ישראלי.
תוכן האלבום

הספר המקורי מורכב מאוסף סיפורים קצרים, כל אחד על ילד אחר שלומד לקח בסוף הסיפור. כל שיר באלבום הוא גרסה מוזיקלית לסיפור אחר.
תוכן האלבום > שירי האלבום

כמה מילים לפני שמתחילים – שיר הפתיחה של האלבום. השיר אקוסטי, ללא שירה, עם קריינות מאת אייל גפן. השיר מספר בקצרה על כל ילד באלבום ומרמז למה שיקרה לכל אחד (חוץ מיוסף המעופף). שיר זה אינו מופיע בספר המקורי, אלא נכתב עבור האלבום על ידי יעקב גלעד.
יפתח המלוכלך – סיפורו של הילד יפתח המלוכלך, ילד אשר לא מתקלח, מתנקה או מטפח את עצמו. דוברי השיר מאוכזבים ממנו ומציעים לו להתנקות. אריק איינשטיין הקליט גם הוא ביצוע מוזיקלי לסיפור זה, באלבום הילדים שלו, "ילדודס" משנת 1978.
יובל המנוול – ילד שאוהב להתעלל בחיות וננשך על ידי כלב שהכה. לאחר מכן, יושב, חולה במיטתו ומפספס את ארוחת הערב. המוזיקאי יובל מנדלסון שאב מסיפור זה את שם הבמה שלו - "יובל המנוול".
דורית הגפרורית – ילדה שאוהבת אש ולשחק בגפרורים. כשהוריה משאירים אותה לבד, היא לא מקשיבה לאזהרותיהם של שני חתוליה ונשרפת למוות. גם שיר זה בוצע על ידי אריק איינשטיין באלבום "ילדודס".
הסוף השחור – שלושה ילדים לועגים לילד שחור בגלל צבע עורו. הסיפור נגמר כשהמלאך מיכאל (במקור ניקולאוס הקדוש) מתרגז עליהם וטובל אותם בדיו שחור כדי ללמד אותם לקח.
מידד הצייד – צייד שהולך לישון עם הנשק שלו באמצע מסע ציד ביער. בזמן שישן, הגיע יובב, הארנב אותו ניסה לצוד, גנב את הרובה שלו והתחיל לרדוף אחריו.
ברק המפונדרק – ילד חסון שמסרב לאכול מרק. לאחר יותר משבועיים שלא אכל דבר, ברק משנה את דעתו ושב לאכול (בסיפור המקורי הוא גווע ברעב).
עודד המתנדנד – ילד שמתנדנד על הכיסא למרות אזהרות הוריו. בסוף הוא נופל ומפיל את כל האוכל מהשולחן איתו.
יוסף המעופף – ילד שיוצא מהבית בזמן סערה קשה. המטרייה שלו נהרסת והוא עף לשמיים.
אפרים מביט לשמיים – ילד שלא מסתכל לאן הוא הולך ומתנגש בדברים. בסוף הוא נופל לירקון, מאבד את התיק שלו והדגים צוחקים עליו (בסיפור המקורי הוא טובע ומת). שיר זה מבוסס על המנגינה של שיר הפתיחה, "כמה מילים לפני שמתחילים".
רשימת רצועות

מילות השירים נכתבו על ידי אורי סלע (למעט היכן שמצוין אחרת), המוזיקה לשירים הולחנה על ידי מיקי גבריאלוב (למעט היכן שמצוין אחרת).
| מס' | שם | מילים | לחן | משתתפים | משך |
| --- | --- | --- | --- | --- | --- |
| 1. | כמה מילים לפני שמתחילים  | יעקב גלעד |   | אייל גפן | 3:45 |
| 2. | יפתח המלוכלך  |   |   | מיקי גבריאלוב, מזי כהן, יואל לרנר ושלומי גפן | 3:01 |
| 3. | יובל המנוול  |   |   | יואל לרנר | 3:44 |
| 4. | דורית הגפרורית  |   |   | מיקי גבריאלוב, מזי כהן ויואל לרנר | 3:04 |
| 5. | הסוף השחור  |   | מיקי גבריאלוב וקורין אלאל | מיקי גבריאלוב | 3:40 |
| 6. | מידד הצייד  |   |   | מיקי גבריאלוב | 2:47 |
| 7. | ברק המפונדרק  |   |   | מיקי גבריאלוב, יואל לרנר ושלומי גפן | 3:14 |
| 8. | עודד המתנדנד  |   |   | מיקי גבריאלוב, מזי כהן ויואל לרנר | 3:12 |
| 9. | יוסף המעופף  |   |   | מזי כהן | 2:37 |
| 10. | אפרים מביט לשמיים  |   |   | שלומי גפן | 3:45 |
| משך כולל: | משך כולל: | משך כולל: | משך כולל: | משך כולל: | 32:49 |
משתתפים באלבום

מיקי גבריאלוב – שירה, הלחנה
אורי סלע – מילים (תרגום מגרמנית; מקור – היינריך הופמן)
מזי כהן – שירה
יואל לרנר – שירה
אייל גפן – קריינות ("כמה מילים לפני שמתחילים")
שלומי גפן – שירה
מורדי פרבר – גיטרה חשמלית
ז'אן פול זימבריס – תופים
מיקי שביב – באס
קורין אלאל – הלחנה ("הסוף השחור", ביחד עם גבריאלוב)
יעקב גלעד – מילים ("כמה מילים לפני שמתחילים")
עיצוב עטיפה ואיור: יהודית אייל
הערות שוליים

↑  על גבי התקליט, נקרא השיר "רגע לפני שמתחילים (קריאה)"
↑  Instagram, www.instagram.com
נתן במברגר

| --- | --- |

הרב נתן הלוי במברגר
 לידה:  1 בפברואר 1824 כ"א בשבט ה'תר"ב וירצבורג, הרפובליקה הפדרלית של גרמניה 
 פטירה:  27 באפריל 1919  (בגיל 95) כ"ח בניסן ה'תרע"ט וירצבורג, הרפובליקה הפדרלית של גרמניה 
 מדינה:  גרמניה 
 מקום פעילות:  וירצבורג
 תקופת הפעילות:  ? – 27 באפריל 1919 
 השתייכות:  יהדות גרמניה
 תחומי עיסוק:  מנהג
 חיבוריו:  ליקוטי הלוי, הגהות פקדת הלוים על חידושי הרא"ה למסכת תענית
 אב:  יצחק דב במברגר 
 צאצאים:  שמחה במברגר 
 
הרב נתן במברגר (כ"א בשבט תר"ב, 1 בפברואר 1824 - כ"ח בניסן תרע"ט, 27 באפריל 1919) היה רבה הראשי של וירצבורג וגליל בוואריה.
תולדות חייו

במברגר נולד בווירצבורג בכ"א בשבט תר"ב לרבי יצחק דב במברגר.
בשנת תר"ל נשא לאשה את חנה בת יוסף פרלשטיין מקופנהגן להם נולדו 12 ילדים.
לאחר שנפטר אביו בשנת תרל"ט כיהן בתחילה כשנה בתפקיד זמני כרב העיר וראש בית המדרש למורים. לאחר כשנה בג' סיון תר"מ נערכו בחירות בהם זכה ברוב קולות נגד ד"ר מרדכי קורף, אולם הוועד שנוהל על ידי מתנגדיו פסלו ארבעים קולות מצידו ובכך החל דיונים בפני הממשלה שבסופו של דבר אישרה לבמברגר להמשיך בתפקיד. המאבק נגדו היה בעיקר מצד הרפורמים והמשיך שנים עד שנת תרמ"ו אז הוכתר במברגר רשמית על ידי הממשלה לרב העיר וירצבורג והמחוז לכל ימי חייו.
במברגר פעל רבות עבור אנשי ארץ ישראל ועמד בקשר אישי עם הרב יוסף חיים זוננפלד והרב אברהם יצחק הכהן קוק (הרב במברגר היה זה שחילץ את הראי"ה ממאסרו בתחילת מלחמת העולם הראשונה, ואירח אותו בביתו עד שעבר הרב קוק לשווייץ). במשך שנות כהונתו אסף 2,475,000 מארקים גרמניים של ימיו עבור מוסדות חשובים בארץ ישראל כבית החולים שערי צדק ועוד, והיה מפרסם בקביעות רשימות התורמים מדרום גרמניה.
הרב במברגר היה במרכז מאבקים בין קהילתו לרפורמים בעניינים הלכתיים שונים ביניהם קבורת אנשים שצוו לשרוף את גופם, הימום בהמות קודם שחיטתן, עשיית תנאי בקידושין.
הרב במברגר היה רוכש ספרים רבים ומעריכים שספרייתו התורנית הייתה הגדולה ביותר בגרמניה בימיו.
נפטר מהתקף לב בכ"ח בניסן תרע"ט, ונקבר בבית העלמין בהוכברג פרבר וירצבורג.
חיבוריו

לקוטי הלוי - מנהגי ק"ק ווירצבורג, ברלין תרס"ז.
פקודת הלוים - הגהות על חידושי הרא"ה למסכת תענית, מיינץ תרל"ד.
שירים שהוקלטו על ידי שאקירה
שירים נוספים בהופעות

| שם השיר | כותב | הופעות חיות | שנה |  |
| --- | --- | --- | --- | --- |
| "Alfonsina y el Mar" | מרסדס סוסה | Tour Anfibio | 2000 |  |
| "La Gota Fría" (יחד עם קרלוס ויוס) | אמיליאנו זולטה באקרו | Charity concert | 2008 |  |
| "Santa Baby" | ג'ואן ג'אוויטס, פיליפ שפרינגר, טוני ספרינגר | Christmas concert | 2009 |  |
| "Solo Le Pido a Dios" | לאון גיאצ'ו | Unidos Por Haití (מופע צדקה) | 2010 |  |
| "Te Olvide" (יחד עם ג'ו ארויו) | אנטוניו מריה פניאלוזה | Oral Fixation Tour (בברנקייה) | 2007 |  |
| "País Tropical" (יחד עם איווט סנגלו) | חורחה בן | The Sun Comes Out World Tour (ברוק בריו) | 2011 |  |
| "You Don't Care About Me" | שאקירה | ביחד עם נאסרי אטוה, אדם מסינגר, שנטל קרוויזוק | 2014 |  |
שירים שלא פורסמו

| 0 | 1 | 2 |
| --- | --- | --- |
|  |  "Africa"  "Anywhere Everywhere"  "Bad Weather"  "Enough Heaven to Cry"  "Come Down Love"  "Entre Tus Brazos"  "I Don't Wanna Feel"  "I'm Here"  "If Life Is a River"  "Inevitable (אנגלית)"  "Make You Blue"  "No Joke"  "One"  "Our Image" |  "Peace on Earth"  "Pecame"  "Prefiero"  "Quiero Más"  "Resignación" (גרסתה של שאקירה)  "Roll with It"  "Send Me an Angel"  "The Border" (בשיתוף וייקליף ז'אן)  "There's a Time"  "Understanding"  "Vamos"  "When You're Gone"  "Confection (בשיתוף גוון סטפני)" |
התחנה המרכזית של אילת

| --- | --- |

תחנה מרכזית אילת בשנת 2014
 מידע כללי
 סוג:  תחנה מרכזית 
 כתובת:  שדרות התמרים 12, אילת
 מיקום:  אילת 
 מדינה:  ישראל 
 הקמה ובנייה
 תקופת הבנייה:  ?–1974
 אדריכל:  תאודור קיסלוב
 
 קואורדינטות:  29°33′25″N 34°57′11″E﻿ / ﻿29.55693889°N 34.95313889°E﻿ / 29.55693889; 34.95313889
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןהתחנה המרכזית של אילת(למפת אילת רגילה) הר יהושפט הר צפחות א. חבל אילות מצרים ירדןהתחנה המרכזית של אילת  he התחנה המרכזית של אילתhe התחנה המרכזית של אילתמפת  __ אילת [‌למפה דינמית של דרום הנגב‌]מצפון: __ מועצה אזורית חבל אילות ממזרח: עקבה מדרום: מפרץ אילת ממערב: חצי האי סיני tabBackground:;tabBorder:#aaa;defaultTab:0;
 
התחנה המרכזית של אילת היא מסוף האוטובוסים המרכזי של העיר, השוכן במרכז העיר בשדרות התמרים. בשל מיקומה הגאוגרפי המרוחק של אילת משאר חלקי ישראל, מהווה התחנה המרכזית צומת תחבורה חיוני המחבר את העיר הדרומית עם מרכז הארץ וצפונה. מדי יום יוצאים ממנה עשרות אוטובוסים בין-עירוניים, המשרתים מאות נוסעים, ביניהם חיילים רבים. בעונת הקיץ ובתקופת חגי ישראל פוקדים את התחנה  עשרות אלפי תיירים.
מבנה התחנה

התחנה תוכננה ב-1968 על ידי האדריכל תאודור קיסלוב שהיה אחראי על פרויקטים רבים בעיר אילת. התחנה נחנכה בסמוך לשדרות התמרים ולמרכז רכטר באוגוסט 1974 והיא הוקמה על ידי חברת סולל בונה, עבור נצבא (ראשי תיבות של נכסי צאן ברזל אגד) שכיום נמצאת בבעלות פרטית וברשותה עדיין שטחים רבים המשמשים לצרכים ציבוריים כמו חניונים ומוסכים. היא ממוקמת על שטח של 16 דונם ובנוסף לאגד, פועלים בו מספר נוסף של שוכרים.
התחנה המרכזית בנויה בעיקר מבטון חשוף שחלקו צבוע בצבעים צבעוניים כגון אדום, כחול וצהוב שעוזר לה להתמודד עם האקלים המדברי. בשלב השני של הפרויקט תוכנן להקים בניין משרדים וכיכר בקדמת הרחוב - תוכנית שלא יצאה מעולם לפועל.
תכנון לעתיד

בשנת 2009 בעלי השליטה בחברת מנופים פיננסים רכשה את התחנה המרכזית באילת במטרה לפתח אותה. הרעיון הוא שמסוף הנוסעים המשמש את חברת אגד יהיה בעתיד חלק מקניון גדול שינצל את תנועת הנוסעים הרבה העוברת שם.
הערות שוליים

↑  "סולל בונה" הקים התחנה המרכזית החדשה באילת (מודעה פרסומית), דבר, 24 באוגוסט 1974
התחנה המרכזית ב-1959 צולמה במסגרת החגיגות של 10 שנים לאילת
משה שמעון זיוויץ

הרב משה שמעון זיוויץ
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב משה שמעון זיוויץ (לעיתים: זיוויטץ; ה' בכסלו ה'תרט"ז, 15 בנובמבר 1855 – י"א באב ה'תרצ"ו, 30 ביולי 1936) היה רב ליטאי ואמריקאי, מחבר פורה ופרשן התלמוד הירושלמי.
ביוגרפיה

נולד בציטביאן שבפלך קובנה. למד תורה מאביו ולאחר מכן אצל הרבנים יצחק הורביץ (מכונה "לייזעוער", דיין בקלם) והרב שלמה הורביץ. בהמשך היה לתלמידו המובהק של רבי אליעזר גורדון, ממנו ומהרב יצחק אלחנן ספקטור נסמך לרבנות.
לאחר נישואיו לחיה אסתר, בשנת 1885, שימש כרב בעיירה פיקלן. אולם כעבור כחצי שנה, בשנת 1886, על פי הצעת הרב יצחק אלחנן, היגר לארצות הברית. לאחר שנתיים בבולטימור החל לכהן ברבנות קהילת "בני ישראל" בפיטסבורג, אז הצטרפו אליו בני משפחתו ששהו עד אז באירופה. מעבר לעבודת הרבנות בקהילתו ובקהילות נוספות בעירו, היה הרב זיויץ פעיל גם באגודת הרבנים דארצות הברית וקנדה. כמו כן הקים בעירו ישיבה שלאחר פטירתו נשאה את שמו.
בניו מאשתו הראשונה נפטרו מן העולם על פניו. גם אשתו הראשונה נפטרה והוא נישא בשנית.
הרב זיויץ נודע בעיקר על שם ספרו ה"משבי"ח" - פירוש על התלמוד הירושלמי.
כתביו

חקר דעת - בראשית, ירושלים: סלומון, תרנ"ח
חקר דעת - שמות, ירושלים: סלומון, תרס"ב
בית פגא, ירושלים: סלומון, תרס"ב
פרי יחזקאל, ירושלים: סלומון, תרס"ח
מטה אהרן, ירושלים: סלומון, תר"ע
משבי"ח - חלק שני, סנט לואיס, תרע"ח
משבי"ח - חלק ראשון, סנט לואיס, תר"ף
מְשַׁבֵח - (שלישי), סנט לואיס, תרצ"א
מְשַׁבֵח - (רביעי), קיידאן: מובשוביץ וכהן, תרצ"ג
צמח השדה, סנט לואיס, תרצ"ח
לקריאה נוספת

קימי קפלן, 'בין מסורת למודרנה: הרב זיויץ והדרוש העברי באמריקה', מחקרי ירושלים במחשבת ישראל, כרך יא (תשנ"ג), עמ' 187–242
חתימה וחותמת הרב משה שמעון זיוויץ
רצפה

ערך זה עוסק במשטח אופקי במבנה. אם התכוונתם לדמות מקראית, ראו .
ערך זה עוסק במשטח אופקי במבנה. אם התכוונתם לפונקציה מתמטית, ראו .
רצפת פרקט
רצפה היא משטח אופקי הקיים בכל מבנה וכן במקומות פתוחים שונים. המילה 'רצפה' נגזרת מן המילה רֶצֶף, הואיל והיא עשויה מרצף של אריחים המונחים בצפיפות זה בצד זה. המושג מתייחס לרוב למשטח הגלוי עליו עומדים בני האדם והרהיטים בבניין אך במקרה של רצפה שאינה של קומת קרקע ההתייחסות היא גם למשטח האופקי הקונסטרוקטיבי אשר חלקו התחתון נקרא "תקרה".
סוגי רצפות וריצוף > ריצוף בעפר מהודק

בשטחים פתוחים, או בקומת הקרקע של מבנים, השיטה הפשוטה ביותר מבחינה טכנולוגית, אשר איננה דורשת הסעה של חומרי גלם ממקום למקום היא רצפת עפר מהודק. פעולת ההידוק נעשית בצורה ידנית, על ידי רקיעה ברגליים, או על ידי שימוש במעגילה, או במכבש. חסרונותיה של רצפת העפר המהודק הן באי-עמידותה למים, שהרי בעוד שרצפות אחרות מתייבשות במהרה, בהנחת קיומה של מערכת ניקוז נאותה, רצפת העפר הופכת לבוצית, ברכותהּ היחסית, במיוחד במקום בו שכיחים כלי רכב, העשויים להשאיר חריצים ועקבות ברצפה, וכן באבק הנלווה אליה בהכרח. כמו כן, שיטת הריצוף מוגבלת למקומות עם סוג קרקע מתאים, ובמקומות בהן הקרקע אינה ניתנת להידוק, כגון מדבריות חוליים, נאלצים הבנאים לפנות לשיטות אחרות, או להישאר ללא רצפה מלאכותית, ולעשות שימוש בקרקע הטבעית.
בחפירה ארכאולוגית, מהווה רצפת העפר אתגר מיוחד, שכן ההבדל הנראה לעין בינה לבין שכבת העפר שמעליה הוא דק ביותר. לרוב, מאותרת הרצפה באמצעות זיהוי פריטים שמונחים עליה או מבני הבנויים על גבה. לעומת זאת, לעיתים מצב ההשתמרות הוא כה טוב, עד שניתן לזהות את רישומן של מחצלות על רצפות הבתים, כגון ביריחו.
סוגי רצפות וריצוף > ריצוף קשיח על גבי עפר

בתור פתרון חלקי לחסרונות הקיימים ברצפת העפר, ניתן לצפותה בריצוף קשיח, כגון אבני חצץ, חלוקי נחל, או אפילו צדפים.
סוגי רצפות וריצוף > מרצפות

שימוש במרצפות (בלטות) לחיפוי שטח הרצפה הוא השכיח והמוכר ביותר בתקופה המודרנית. העיקרון של ריצוף זה הוא כיסוי השטח על ידי מרצפות בצורה קבועה, כמעט תמיד מלבן או ריבוע המיוצרות בנפרד ומורכבות בבניין. המרצפות יכולות להיות עשויות מאבן, חומרים קרמיים ואפילו בטון, אך עיקרון בנייתם וסידורם זהה.
ברצפת מרצפות מודרנית נוצק תחילה בסיס מבטון, מעל פני הבטון מפוזרת שכבה של חול אשר איתו ניתן בקלות לפלס את המשטח. החול מאפשר דינמיות בהנחת המרצפות. מעל שכבת החול מודבקות המרצפות אחת לצד השנייה על ידי מלט הנמרח תחתיהן. טרם התייבשות המלט, מתאם הרַצָף את המרצפות כך שתהיינה מתאימות בגובה אחת לשנייה בדיוק מקסימלי ושתהיינה אופקיות. החול מאפשר תנועתיות מסוימת של המרצפות לצורך התאמתן. נוסף על כך, בטרם פיזור החול, מותקנות על בסיס הבטון מערכות בניין כצנרת מים וחשמל. במקומות מסוימים כגון חדרי אמבטיה ורצפות של חללים פתוחים, מונחות המרצפות במכוון בשיפוע קל על מנת לגרום למים להתנקז לכיוון הרצוי. במרווחים הקטנים שבין המרצפות, המכונים "פוּגוֹת", נמרח לרוב חומר איטום "רוֹבּה".
תכנון הריצוף אינו דבר של מה בכך והוא מחויב בתכנון האדריכלי השלם. מלבד בחירת סוג הריצוף ומידותיו, תפקיד האדריכל לקבוע מאיזו נקודה תחל הנחת המרצפות מתוך הנחה כי רוחב החלל אינו כפולה מדויקת של רוחב המרצפת ובצד אחד יהיה צורך לחתוך את המרצפות. לעניין זה השפעה על האסתטיקה של הרצפה וכן על תהליך הבנייה ועיצוב הפנים.
פעמים רבות, כאשר מדובר בחללים לא ישרים, בין אם באופן מתוכנן ובין אם בגלל בנייה עתיקה או בלתי מדויקת, מונחות המרצפות בזווית אחרת לגמרי מכיוון הרצפה והקירות על מנת לטשטש את עקמומיות הבנייה אשר עלולה להיות מודגשת על ידי קווי הפוגות.
בהיקף הקירות מניחים שיפולים (פנלים) כדי לסיים את מישור הקיר בצורה יפה עם הרצפה וכדי למנוע מעבר מים לקירות.
סוגי רצפות וריצוף > רצפת עץ

בעיקר בבנייה המסורתית במקומות שונים, בבנייה מעץ והן בבנייה מלבנים, נבנות הרצפות מקורות עץ צמודות אחת לשנייה היוצרות יחדיו את משטח הרצפה. הקורות עצמן מונחות על גבי קורות ראשיות יותר הנשענות על הקירות הסובבים. טכנולוגיה פשוטה יחסית זו יוצרת משטח גמיש המסוגל ליצור קירוי וריצוף ללא השקעה רבה נוספת. לרצפות עץ מסוג זה איכות אסתטית כשלעצמן ולכן נשארות כפי שהן פעמים רבות ללא חיפוי נוסף מלבד שטיחים. החסרונות העיקריים של סוג רצפה זו הם היותן רועשות כאשר דורכים עליהן, כמו גם רגישותן לאש.
סוגי רצפות וריצוף > בטון מוחלק

רצפת בטון מוחלק היא יציקה של בטון ברמת גימור גבוהה על גבי רצפת בטון קונסטרוקטיבית ברמת גימור נמוכה. הבטון המוחלק משמש כחומר גמר בלבד והוא אינו חלק מהבטון ששימש בשלב הראשון של הרצפה הקונסטרוקטיבית. יציקתו היא למעשה ציפוי רצפת הבטון המקורי במקום פיזור חול והנחת מרצפות. הבטון הדק הטרי מוחלק בשלב הראשון על ידי מכשיר "הליקופטר" המפלס אותו ולאחר שמתייבש נמרח על הרצפה חומר מבריק המקנה לרצפה מראה שלם וחלק. על אף שאין מדובר במרצפות ריבועיות, גם בבטון מוחלק נחרצים במכוון פוגות המחלקות את רצפת הבטון למעין מרצפות. תפקיד החריצים למנוע סדקים בזמן התייבשות הבטון ולאפשר לו מרחב התפשטות קטן עם שינויי טמפרטורה.
סוגי רצפות וריצוף > חומרים וציפויים נוספים

כעקרון, אין גבול למגוון החומרים המשמשים כיום לציפוי רצפות מסוגים שונים. חומר נפוץ מאוד הוא העץ, שלהבדיל מרצפת עץ הבנויה מקורות, משמש כחיפוי בלבד בצורה של קרשים דקים או פרקט. חומר ייחודי נוסף הוא הזכוכית. רצפות זכוכית הבנויות על בסיס שלד פלדה וזכוכית עבה המסוגלת לשאת את משקל הדורכים עליה ניתן למצוא במבני ציבור שונים. אך, לצד איכויות אסתטיות ושקיפות, קיימים לה חסרונות אדריכליים בולטים כגון לכלוך המתבלט עליה, בולטות של שריטות, פחד של אנשים לדרוך עליה כאשר תחתיה גובה רב ורתיעה מצד נשים הלובשות שמלות ללכת על רצפה שקופה אשר דרכן ניתן לראותן מלמטה.
ראו גם

טרצו
פסיפס
אופוס סקטילה
שטיח אבן
פרקט
שטיח
ריצוף של המישור
מטלית רצפה
חימום תת-רצפתי
ריצוף שעם
ריצוף פסיפס במנאוס שבברזיל
מרצפות
רצפת לוחות עץ בבית ספר ביפן
רצף בעבודתו – הנחת אריחי קרמיקה ברחוב באיסטנבול
רמי הדר

| --- | --- |

רמי הדר מתדרך את שחקני מכבי חיפה בעת שכיהן כמאמן הקבוצה, 2015
 לידה:  8 בנובמבר 1966  (בן 2013) קריית טבעון שבישראל
 גובה:  1.93 מטר
 קבוצות כמאמן
 1993-1994   1994   1994-1995  2002-2007   2008-2010   2010-2011   2011-2012   2012   2012-2014   2014-2016   2016   2016   2017   2017-2018   2018-2021   2022   2023-2024   2024   2024–:  הפועל חולון (עוזר) הפועל חולון בית"ר מגדל העמק בית"ר בנימינה מכבי אשדוד מכבי באר יעקב מכבי הוד השרון מכבי חיפה מכבי חיפה (עוזר) מכבי חיפה מכבי תל אביב (עוזר) מכבי תל אביב הפועל תל אביב מוניצ'יפל קראיובה הפועל באר שבע הפועל גלבוע גליל קייבי פיה נבחרת קוסובו הפועל באר שבע דימונה
 הישגים כמאמן
 אליפות הליגה הקוסוברית (2023)
רמי הדר (נולד ב-8 בנובמבר 1966) הוא מאמן כדורסל ישראלי המשמש כמאמנה של הפועל באר שבע דימונה מליגת העל.
ביוגרפיה

הדר הוא בנו של כדורסלן העבר דני הדר. בנעוריו שיחק כדורסל בהפועל קריית טבעון, שירת בצה"ל בשייטת ספינות הטילים של חיל הים, עבר קורס קצינים, והשתחרר לאחר חמש שנות שירות.
אימן במחלקות הנוער של הפועל גבעתיים ושימש עוזרו של המאמן חנוך מינץ בקבוצה הבוגרת. בהמשך שימש מאמן נוער בהפועל חולון וב-1994 החליף את אילן קובלסקי כמאמן הקבוצה הבוגרת למשך חמישה מחזורים יחד עם מייק קרטר. בתפקידו הבא אימן את בית"ר מגדל העמק. לאחר מכן, במשך מספר שנים לא עסק באימון וניהל עסק שהקים למודלים בארכיטקטורה.
משנת 2005 ועד 2011 אימן שלוש קבוצות: את בית"ר בנימינה אותה העלה לליגה השנייה, את מכבי אשדוד ואת מכבי באר יעקב. ב-3 בינואר 2011, במהלך אימון של קבוצתו באר יעקב, נפטר שחקן הקבוצה איתי לוי מדום לב.
ב-2012 מונה למאמנה של מכבי הוד השרון, שהפכה לקבוצת בת של מכבי חיפה. בסיום העונה החליף את מיקי גורקה כמאמן ראשי במכבי חיפה, למשך 11 המשחקים האחרונים של העונה. בעונת 13–2012 שימש עוזרו של בראד גרינברג באימון מכבי חיפה, שזכתה באותה עונה בתואר אליפות. שתי עונות לאחר מכן קודם לעמדת המאמן הראשי במכבי חיפה, תפקיד שאותו נשא במשך שנתיים, במהלכן הגיע עם מכבי חיפה פעמיים לרבע גמר הפלייאוף.
לקראת עונת 2016/2017 מונה לעוזר המאמן במכבי תל אביב, ובאוקטובר 2016, לאחר פיטוריו של המאמן הראשי ארז אדלשטיין, מונה למאמנה הראשי. ב-26 באוקטובר 2016 התקיים משחק הבכורה שלו כמאמנה הראשי של מכבי תל אביב, בו ניצחה מכבי את גלאטסראיי במשחק ביתי במסגרת היורוליג. בדצמבר התפטר הדר מתפקידו, לאחר רצף של הפסדים, שבסיומו תבוסה בתוצאה 83:58 שספגה קבוצתו במשחק חוץ נגד הכוכב האדום בלגרד. הדר סיים את תפקידו ב-16.12.2016 לאחר 55 ימים עם מאזן של 11 ניצחונות מול 7 הפסדים.
ב-3 בינואר 2017, מונה הדר למאמן הפועל תל אביב וב-28 באפריל של אותה שנה, לאחר 115 ימים, התפטר מתפקידו. הדר הוא המאמן הראשון שאימן את מכבי והפועל תל אביב באותה העונה.
בעונת 2017/2018 החל לאמן את קבוצת מוניצ'יפל קראיובה מהליגה הרומנית. ב-31 במאי 2018 מונה למאמן הפועל באר שבע.. בעונתו הראשונה בקבוצה סיימה באר שבע במקום השביעי והודחה בסדרת רבע גמר הפלייאוף 0-3 מול הפועל ירושלים.
בנובמבר 2021 התפטר מתפקידו כמאמן הפועל באר שבע. ב-2 ביוני 2022 מונה למאמנה של הפועל גלבוע גליל.. ב-21 בדצמבר פוטר מאימון הקבוצה.
בפברואר 2023 מונה למאמנה של קייבי פיה מליגת העל הקוסוברית בכדורסל והליך אותה לגמר הליגה הבלקנית בכדורסל בו הפסידה הקבוצה להפועל באר שבע ולזכייה באליפות הליגה המקומית.
במאי 2023 מונה למאמן נבחרת קוסובו בכדורסל. באוקטובר 2024 סיים את תפקידו.
ב-17 בנובמבר 2024 מונה למאמנה של הפועל באר שבע דימונה מליגת העל.
הערות שוליים

↑  עמוד הפיסבוק של באר שבע
↑  ארז אדלשטיין סיים את דרכו כמאמן מכבי FOX תל אביב, באתר מכבי תל אביב
↑  רועי גלדסטון, ‏עכשיו זה רשמי : רמי הדר התפטר מאימון מכבי ת"א, באתר ערוץ הספורט, 16 בדצמבר 2016
↑  אור שקדי‏, רמי הדר מונה למאמן הפועל תל אביב, חתם עד תום העונה הבאה, באתר וואלה, 3 בינואר 2017
↑  ברק חקלאי, רמי הדר התפטר מהפועל תל אביב, באתר ynet, 28 באפריל 2017
↑  שי מוגילבסקי וברק חקלאי, הפתעה: יניב בורגר פוטר מבאר שבע, רמי הדר מונה, באתר ynet, 31 במאי 2018
↑  אור שקדי‏, רמי הדר התפטר מאימון הפועל באר שבע, באתר וואלה, 21 בנובמבר 2021
↑  רמי הדר מונה למאמן גלבוע/גליל, קטש ימשיך, באתר ONE‏, 2 ביוני 2022
↑  אור שקדי‏, אחרי פחות מסיבוב: רמי הדר סיים את דרכו כמאמן גלבוע/גליל, באתר וואלה, 21 בדצמבר 2022
סוג של בהיריון

| --- | --- |

כרזת הסרט
 בימוי:  טיילר שפינדל 
 הופק בידי:  איימי שומר, אלן קוברט, טים הרליהי, אדם סנדלר, מולי סימס 
 שחקנים ראשיים:  איימי שומר דיימון ואינז ג'וניור ויל פורטה ג'יליאן בל בריאן האווי 
 מוזיקה:  רופרט גרגסון-ויליאמס 
 צילום:  סטיוארט דריבור 
 מדינה:  ארצות הברית 
 חברת הפקה:  האפי מדיסון 
 חברה מפיצה:  נטפליקס 
 הקרנת בכורה:  5 בפברואר 2025
 משך הקרנה:  81 דק' 
 שפת הסרט:  אנגלית 
 סוגה:  קומדיה רומנטית
 דף הסרט ב־IMDb
 
סוג של בהיריון (באנגלית: Kinda Pregnant) הוא סרט קומדיה רומנטית אמריקאית משנת 2025, שבוים על ידי טיילר ספינדל (אנ'), על פי תסריט מאת ג'ולי פאיבה ואיימי שומר שגם מככבת בו לצד ויל פורטה.
בכורת הסרט התקיימה בנטפליקס ב-5 בפברואר 2025.
רקע עלילתי

לייני (איימי שומר) וקייט (ג'יליאן בל) הן חברות הכי טובות מאז הילדות. אחרי שקייט נכנסת להריון, לייני, שחשה קנאה בחברתה, מנסה בסתר אביזר המדמה בטן הריונית. התגובות שהיא מקבלת גורמות לה להמשיך להעמיד פנים שהיא בהריון מתוך רצון לחוות מצב זה שהיא משתוקקת לו. בעודה ממשיכה את העמדת הפנים היא מתיידדת עם מייגן ההריונית (בריאן האווי) לאחר שהיא פוגשת אותה בשיעור יוגה לנשים בהריון ומפתחת עניין רומנטי באחיה (ויל פורטה).
צוות השחקנים

איימי שומר בתור לייני
ויל פורטה בתור ג'וש, אחיה של מייגן
בריאן האווי בתור מייגן, אחותו של ג'וש
ג'יליאן בל (אנ') בתור קייט, מורה וחברתה הכי טובה של לייני
ליזה ברודוויי (אנ') בתור שירלי, מורה
אורזילה קרלסון (אנ') בתור פאלון
כריס גיר בתור סטיב
דיימון ואינז ג'וניור בתור דייב
אלכס מופט (אנ') בתור רואן
ג'ואל מור בתור מארק
מולי סימס בתור מורה לסדנת טרום לידה
דייב אטל (אנ') בתור אביה של שירלי
פרנסיס בנהאמו (אנ') בתור ג'יין, תלמידת שיעור יוגה בהריון
ג'קי סנדלר בתור מורה של שיעור יוגה
הפקה

בנובמבר 2023, הוכרז שאיימי שומר מפיקה ומככבת בסרט "Kinda Pregnant", בבימויו של טיילר ספינדל ועם תסריט מעת ג'ולי פאיבה, עבור נטפליקס והאפי מדיסון; עוד הוכרז כי אדם סנדלר יהיה אחד המפיקים.
בפברואר 2024, הוכרז כי ג'יליאן בל (אנ'), ויל פורטה, דיימון ואינז ג'וניור, בריאן האווי וכריס גיר הצטרפו לצוות השחקנים. בחודש שלאחר מכן הוכרז כי לצוות השחקנים הצטרפו גם אלכס מופט (אנ'), ג'ואל מור, ליזה ברודוויי (אנ'), אורזילה קרלסון (אנ') ופרנסיס בנהאמו (אנ').
צילומי הסרט התרחשו בפברואר ומרץ 2024, ברובע ברוקלין של העיר ניו יורק.
הסרט עלה לשידור בנטפליקס ב-5 בפברואר 2025.